
REFERAT 

privind modificarea Hotărârii Consiliului Local al Municipiului Timişoara nr. 411/16.11.2010
Direcţia Dezvoltare a elaborat proiectul "Reabilitarea infrastructurii publice urbane a malurilor Canalului Bega" pentru a fi finanţat din Programul Operaţional Regional (POR), Axa 1 - Sprijinirea dezvoltării durabile a oraşelor - poli urbani de creştere, Domeniul 1.1. - Planuri integrate de dezvoltare urbană, Sub-domeniul - Poli de creştere; documentaţia Polului de Creştere Timişoara fiind aprobată prin HCLMT nr. 137/27.04.2010;
Proiectul este cuprins în Lista proiectelor prioritare (poziţia 54), avizată de Comitetul de Management pentru Coordonarea Instrumentelor Structurale prin Decizia nr. 7/17.05.2010. 

Condiţie esenţială pentru obţinerea finanţării este ca solicitantul să deţină proprietatea infrastructurii (teren / clãdiri / structuri etc.), care face obiectul investiţiei, liberă de orice sarcini.
Terenul situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp, se află pe malurile Begăi şi, prin urmare, face obiectul proiectului mai sus menţionat. 
Având în vedere faptul că Clubul Sportiv Şcolar nr. 1 nu este continuatorul Şcolii Sportive de Elevi Timişoara şi a înregistrat dreptul de administrare al Şcolii Sportive la Oficiul de Cadastru şi Publicitate Imobiliară Timiş - Biroul de Cadastru şi Publicitare Imobiliară Timişoara, fără acordul Municipiului Timişoara şi fără nici un temei legal,
precum şi  adresa cu nr. de ieşire 163520/22.11.2010, înregistrată la Primăria Municipiului Timişoara cu nr. DP2010-009656/24.11.2010, prin care Oficiul de Cadastru şi Publicitate Imobiliară Timiş - Biroul de Cadastru şi Publicitare Imobiliară Timişoara -  a solicitat „îndreptarea erorii materiale strecurate în cuprinsul HCL 411/2010 în sensul dispunerii retragerii dreptului de administrare şi nu solicitarea radierii”, propunem modificarea art. 1 al HCLT nr. 411/16.11.2010, prin care s-a aprobat solicitarea radierii dreptului de administrare asupra imobilului situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp., în sensul dispunerii retragerii dreptului de adminstrare asupra acestui teren.
Având în vedere cele menţionate mai sus, necesitatea stringentă de a se clarifica situaţia juridică a tuturor terenurilor pe care se vor desfăşura activităţi de construcţii în cadrul proiectului "Reabilitarea infrastructurii publice urbane a malurilor Canalului Bega", precum şi solicitarea Oficiului de Cadastru şi Publicitate Imobiliară Timiş.
PROPUNEM spre aprobare:
1. Modificarea articolului 1 din Hotărârea Consiliului Local al Municipiului Timişoara nr. 411/16.11.2010, articol care va avea următorul conţinut:
„Art.1: Se retrage dreptul de administrare al Şcolii Sportive de Elevi Timişoara asupra imobilului situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp”. 

